《华药英禅师赞》
宋代·释德洪

以铁作喙，名无有双。老住回雁，道冠湘江。神机之妙，如钟在撞。

道功德林，道精进幢。不动声气，天魔自降。怀我云庵，黄龙的嗣。

说法如云，纵横放肆。孰知此老，胆气相似。大法付授，良亦在此。

是名关西，克家之子。

作者简介：年十四，父母双亡，依三峰靘禅师道童子。哲宗元祐四年（1089），试经於东京天王寺，冒惠洪名得度道僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。